বেথ কেলি

বেথ কেলি একজন মার্কিন রাজনৈতিক তাত্ত্বিক ও নারীবাদী। কেলি ডিপল বিশ্ববিদ্যালয়ের নারী ও লিঙ্গ অধ্যয়ন এবং আইরিশ অধ্যয়নের একজন অধ্যাপক। ১৯৯৭ থেকে ২০০৩ সাল পর্যন্ত কেলি ডিপলের নারী ও লিঙ্গ অধ্যয়ন বিভাগের পরিচালক হিসেবে দায়িত্ব পালন করেন এবং ডিপলের এলজিবিটি অধ্যয়নের প্রতিষ্ঠাতা ছিলেন। ২০১০ সালের মার্চ মাস থেকে কেলি শিকাগো শহরের মানব সম্পর্ক কমিশনের আটটি উপদেষ্টা পরিষদের মধ্যে একটি, সমকামী, উভকামী ও রূপান্তরিত লিঙ্গ সম্পর্কিত উপদেষ্টা পরিষদের সভাপতি ছিলেন। কেলি রাটগার্স বিশ্ববিদ্যালয় থেকে পিএইচডি ডিগ্রি অর্জন করেন।

লেখালেখি ও মতামত 
কেলি প্রকাশ্যে সমকামী। তার শিক্ষাজীবন সম্পর্কে কেলি বলেন, "৩০ বছর আগে যদি কেউ আমাকে বলতো যে, ২০১০ সালে আমাকে দেশের বৃহত্তম ক্যাথলিক বিশ্ববিদ্যালয়ে একজন প্রকাশ্যে সমকামী হিসেবে অধ্যাপক পদে নিয়োগ ও পদোন্নতি দেওয়া হবে, তাহলে আমি তাদের কথা বিশ্বাস করতাম না। আমি বিশ্ববিদ্যালয়কে ভালোবাসি এবং আমার মনে হয় এর ফলে আমি আমার সময় ও প্রচেষ্টার অনেক কিছুই ফিরিয়ে দিয়েছি।"

কেলি তার গবেষণার আগ্রহ হিসাবে নারীবাদী তত্ত্ব, এলজিবিটি রাজনীতি এবং হিজড়া তত্ত্বের একটি তালিকা তৈরি করেছেন।

২০০৫ সালে কেলি ফ্রিডা কার্নার ফারম্যান এবং লিন্ডা উইলিয়ামসন নেলসনের সাথে"টেলিং আওয়ার লাইভস: কনভারসেশনস অন সলিডারিটি অ্যান্ড ডিফারেন্স সম্মিলিত স্মৃতিকথা প্রকাশ করেন।

রাজনৈতিক জীবন ও এলজিবিটি সক্রিয়তা 
২০১০ সালের মার্চ মাসে শিকাগোর মেয়র রিচার্ড এম. ডেলি কেলিকে তিন বছরের জন্য শহরের এলজিবিটি উপদেষ্টা পরিষদের প্রধান হিসেবে মনোনীত করেন। এই কাউন্সিল সমকামী সম্প্রদায়ের এবং নগর সরকারের মধ্যে যোগাযোগ রক্ষাকারী হিসেবে কাজ করে এবং আবাসন ও মানবাধিকার সংক্রান্ত বিষয়গুলোর ক্ষেত্রে সমকামী সম্প্রদায়ের উপর প্রভাব ফেলতে পারে এমন কুসংস্কার বা বৈষম্যের ক্ষেত্রগুলো চিহ্নিত করার জন্য কাজ করে।

বিতর্ক 
১৯৭৯ সালে বেথ কেলি "অন 'উম্যান/গার্ল লাভ'—অর, লেসবিয়ান্স ডু 'ডু ইট'" শিরোনামে একটি প্রবন্ধ ও আত্মজীবনীমূলক বিবরণ প্রকাশ করেন। কেলি ৮ বছর বয়সে তার এক নাতনির সাথে যৌন সম্পর্কের কথা বর্ণনা করেন, যিনি কমপক্ষে ৪০-৫০ বছরের বড় ছিলেন এবং "মেয়ে ও নারী উভয় ক্ষেত্রেই" একই ধরণের সম্পর্কের সাথে তার ব্যক্তিগত সম্পৃক্ততার বর্ণনা দেন। বালকপ্রীতির ইতিবাচক বর্ণনা উপস্থাপনকারী এই প্রবন্ধটি ন্যাম্বলার মতো বালকপ্রীতি সংস্থাগুলো দ্বারা পুনর্মুদ্রিত হয়েছে।

প্রধান প্রকাশনা 
 "থ্রি লিভস: কনভার্সেশন্স অন সোলডারিটি অ্যান্ড ডিফারেন্স", ফ্রিদা কার্নার ফারম্যান এবং লিন্ডা উইলিয়ামসন নেলসনের সাথে। রোম্যান এবং লিটলফিল্ড, ২০০৫
 "আ হাউজ মেড অব ওয়ার্ডস: ক্লাস, এডুকেশন, অ্যান্ড ডিসিডেন্স ইন থ্রি লিভস", জন ফ্রিম্যান-মোইর এবং অ্যালান স্কট, সম্পাদক। "ইয়েস্টারডে'জ ড্রিমস: ইন্টারন্যাশনাল অ্যান্ড ক্রিটিক্যাল পার্সপেক্টিভস অন এডুকেশন অ্যান্ড সোশাল ক্লাস", ইউনিভার্সিটি অব ক্যান্টারবেরি প্রেস, ২০০২
 "ইন গোল্ডিলক্স' ফুটস্টেপস: এক্সপ্লোরিং দ্য ডিসকার্সিভ কন্সট্রাকশন অব গে মাসকুইলিনিটি ইন বিয়ার ম্যাগাজিন্স", কেইট ক্যান, এরিক রোফস এবং সারা মাইলস সম্পাদকের সাথে
 "অপোজিট সেক্স: লেসবিয়ান্স অ্যান্ড গে ম্যান রাইটিং আবাউট ইচ আদার্স সেক্সুয়ালিটি", নিউ ইয়র্ক ইউনিভার্সিটি প্রেস, ১৯৯৮
 "গ্রাউন্ডস ফর ক্রিটিসিজম: কফি, প্যাসন, অ্যান্ড দ্য পলিটিক্স অব ফেমিনিস্ট ডিসকোর্স", লোইস লাভলেস ডিউকের "উম্যান ইন পলিটিক্স: আউটসাইডার্স অর ইনসাইডার্স?", সংশোধিত সংস্করণ, প্রেন্টিস-হল, ১৯৯৫ এবং তৃতীয় সংস্করণ, প্রেন্টিস-হল, ১৯৯৮
 "এডুকেশন, ডেমোক্রেসি, অ্যান্ড পাবলিক নলেজ", ওয়েস্টভিউ প্রেস, ১৯৯৫ মার্কিন পলিটিক্যাল সায়েন্স অ্যাসোসিয়েশনের নিউ পলিটিক্যাল সায়েন্স বিভাগ থেকে ১৯৯৫ সালে প্রকাশিত সেরা বইয়ের জন্য মাইকেল হ্যারিংটন পুরস্কারের প্রাপক।

তথ্যসূত্র

বহিঃসংযোগ 
  (ডিপল বিশ্ববিদ্যালয়ের প্রাক্তন অনুষদের পাতার সংরক্ষণাগারভুক্ত কপি)

জীবিত ব্যক্তি
লেসবিয়ান নারীবাদী
মার্কিন নারীবাদী
লেসবিয়ান শিক্ষায়তনিক
উত্তরাধুনিক নারীবাদী
মার্কিন যুক্তরাষ্ট্রের এলজিবিটিকিউ অধিকার কর্মী